Diari Oficial de la Generalitat Valenciana


Sumari del DOGV 9290, del 03-03-2022 (2022/1694)

Extracte de la Resolució de 25 de febrer de 2022, de la rectora de la Universitat d'Alacant, per la qual es convoquen les subvencions 2022 per a l'organització d'activitats de promoció lingüística per a col·lectius externs.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9290

Data del DOGV
:   03-03-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/1694


Data del document
:   25-02-2022

Organisme emissor
:   Universitat d'Alacant

Tipus de document
:   Extracte

Descriptors 

:   * ajuda pública

Extracte de la Resolució de 25 de febrer de 2022, de la rectora de la Universitat d'Alacant, per la qual es convoquen les subvencions 2022 per a l'organització d'activitats de promoció lingüística per a col·lectius externs. [2022/1694]  
BDNS (identif.): 612436.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions   
https://www.infosubvenciones.es/bdnstrans/GE/es/convocatoria/612436  
  
Podran ser beneficiàries les persones jurídiques, de nacionalitat espanyola, o de qualsevol estat membre de la Unió Europea, externes a la Universitat d'Alacant, però sempre que tinguen un acord previ de voluntats amb la UA per a la consecució d'un fi comú de caràcter lingüístic. Les persones jurídiques hauran d'estar legalment constituïdes en la data de finalització del termini de presentació de sol·licituds i hauran de tenir residència fiscal a Espanya.  
Queden excloses les persones físiques, les administracions públiques, els seus organismes autònoms, les empreses públiques, les fundacions públiques i altres ens públics. Així mateix, queden exclosos qualsevol dels membres de la comunitat universitària (PDI, PAS i alumnat a través del Consell d'Estudiants i delegacions d'estudiants de centre o d'associacions registrades com a tals en la UA).  
L'objecte d'aquesta convocatòria per a l'any 2022 és el foment de l'ús del valencià, la igualtat de les llengües oficials i l'impuls del plurilingüisme.  
Les bases reguladores i convocatòria estan publicades de manera conjunta en el Butlletí Oficial de la Universitat d'Alacant de dia 28 de febrero de 2022, en la següent url  
https://www.boua.ua.es/va/acuerdo/22728  
La dotación económica máxima de aquesta convocatoria se de 20.000 euros.  
El termini per a presentació de sol·licituds s'iniciarà el dia 9 de març de 2022, i la finalització del mateix serà el 31 de març de 2022.  
La valoració de les sol·licituds, es realitzarà aplicant el barem següent:  
a) Adequació de la proposta a l'objectiu de la convocatòria: 0-5 punts  
b) Interès de l'activitat: 0-5 punts  
c) Viabilitat de la proposta: 0-2 punts  
d) Innovació de la proposta: 0-2 punts  
e) Integració d'una perspectiva de gènere: 0-2 punts  
f) Implicació de les activitats amb l'alumnat de la universitat: 0-2 punts  
g) Col·laboració d'entitats externes a la universitat: 0-2 punts  
  
Quantia de les ajudes  
L'ajuda concedida en aquesta convocatòria representarà un màxim del 70 % del cost total del projecte. Com a mínim el 30 % restant ha de finançar-se amb fons propis o amb aportacions d'altres institucions públiques o privades.  
El finançament global no pot superar mai més del 100 % de la despesa de l'activitat.  
  
Forma de pagament  
El 50 % del total de l'ajuda en el moment de l'adjudicació i l'altre 50 % en finalitzar l'activitat i prèvia justificació documental de les despeses realitzades. L'ajuda, una vegada concedida, s'ingressarà al número de compte que se sol·licitarà prèviament a les persones adjudicatàries.  
  
Alacant, 25 de febrer de 2022.- El vicerrector d'Estudis, Qualitat i Llengües, (p. d. de signatura, R 22.12.2020): Francisco Torres Alfosea.